English: Can I join others in congratulating our young people and their staff and their work? I'm sure everybody across this Chamber will actually join in with that congratulations. Minister, you've answered an awful lot of the questions on points that I wanted to raise, because you clearly are passionate about this and you can see that passion coming through. I do agree with you, the early years is key to reading and the joy of reading because I was interested to read - and Siân Gwenllian was quite right - the analysis of the text, not just the headline figures, is important. Ninety-one per cent online chats is where they get a lot of their reading from, and when they say 44 per cent rarely or never read a book, we need to look at how we address that whilst encouraging young people to use technology for their research and their development. I couldn't understand how the understanding element of reading, or comprehension, as Suzy put it, was below the line and yet, our reflection and evaluation was above the line, which is clearly a critical point. But also, I want to remind ourselves of the positive message here: actually, we've improved nine places in science in the national figures; we've improved eight places in reading; and we've improved seven places in maths. So, actually, against other countries, we have definitely improved ourselves and gone up the line and we should not ignore that point. It's not just about improving those individual figures, we've gone up against other nations as well, and that's critical. I also noticed the attainment gap has decreased as well, though I do recognise the 10 per cent dial and the 90 per cent dial aren't necessarily at the levels we want them to be to be able to have that gap smaller, but giving us better averages, and we need to do something on that. Can I ask the question of, clearly, how we address this? Some of the things - . I think vocational education is an important aspect when we hit some of these levels, because I think vocational education can also be a need to help some of those pupils understand some of the points we're talking about. It's not just purely the academic agenda, it's the vocational agenda as well, which we can feed together into approval. So, how will you look at how the vocational agenda and the academic agenda in your curriculum will work to ensure that we can improve those levels of both the bottom 10 per cent and the top 10 per cent, which gives us that better figure in that? How do we ensure that we raise the expectation of possibilities? You talked about reaching the potential, but we want to raise the expectation and opportunities and possibilities for those people to reach that potential. So, what are you doing to work towards that so that we're giving them more hope? Siân Gwenllian talked about teachers. Again, I also raise the question of teachers. How do we encourage more in? But also, we weren't reflected in that about the absent teachers, but we do have a lot of supply teachers coming in. How do we address the supply teacher agenda to ensure that that doesn't impact upon the learning of our young people, so they can still continue the development? There are many schools where supply teachers come and go quite frequently, and that does impact upon them. You've talked about food banks and their well-being, but let's not forget, the well-being affects the learning of children, and that's crucial. We need to address that. I noticed the OECD reflected Andreas Schleicher and his comment: 'You're on the right path.' That's what he said: 'You're on the right path. Stick to it', but can you convince us that the curriculum changes that you are going to be bringing in next year will actually take us continually on that path, that it's not going to divert us off the path into another route, another direction? Because it is important that we continue the progression we have seen in the last three years. We've all called for this progression. From 2015, I remember it - we all called for this progression. We've got it now, let's celebrate it, but let's also make sure that we continue with it, because that is the aim for our young people, to ensure that they're able to benefit from improving our systems.
Welsh: A gaf i ymuno ag eraill i longyfarch ein pobl ifanc a'u staff a'u gwaith? Rwy'n siŵr y bydd pawb ar draws y Siambr hon yn ymuno â mi i'w llongyfarch. Gweinidog, rydych chi wedi ateb llawer iawn o'r cwestiynau ar bwyntiau yr oeddwn i eisiau eu codi, oherwydd mae'n amlwg eich bod yn angerddol ynghylch hyn a gallwch chi weld yr angerdd hwnnw yn dod trwodd. Rwy'n cytuno â chi, mae'r blynyddoedd cynnar yn allweddol i fwynhau darllen oherwydd roedd gennyf i ddiddordeb mewn darllen - ac roedd Siân Gwenllian yn llygad ei lle - mae dadansoddi'r testun, nid yn unig y penawdau, yn bwysig. Mae pobl ifanc yn cael naw deg un y cant o'u deunydd darllen o sgyrsiau ar-lein, ac maen nhw'n dweud mai yn anaml, neu byth, y mae 44 y cant yn darllen llyfr. Mae angen ystyried sut yr ydym ni'n mynd i'r afael â hynny ac annog pobl ifanc i ddefnyddio technoleg ar gyfer eu hymchwil a'u datblygiad. Nid oeddwn i'n gallu deall sut oedd yr elfen ddealltwriaeth o ddarllen, neu ddeall, fel y dywedodd Suzy, yn is na'r llinell ac eto i gyd, roedd ein myfyrdod a'n gwerthusiad yn uwch na'r llinell, sy'n amlwg yn bwynt hollbwysig. Ond hefyd, rwyf eisiau atgoffa ein hunain o'r neges gadarnhaol yma: mewn gwirionedd, rydym ni wedi gwella naw lle mewn gwyddoniaeth yn y ffigurau cenedlaethol; rydym wedi gwella wyth lle mewn darllen; ac rydym wedi gwella saith lle mewn mathemateg. Felly, mewn gwirionedd, yn erbyn gwledydd eraill, yn bendant rydym wedi gwella ein hunain ac wedi codi'r llinell ac ni ddylem anwybyddu'r pwynt hwnnw. Nid mater o wella'r ffigurau unigol hynny'n unig yw hyn, rydym wedi codi yn erbyn gwledydd eraill hefyd, ac mae hynny'n hollbwysig. Sylwais hefyd fod y bwlch cyrhaeddiad wedi gostwng, er fy mod yn cydnabod nad yw'r deial 10 y cant a'r deial 90 y cant o reidrwydd ar y lefelau yr ydym ni eisiau iddyn nhw fod i allu cau'r bwlch hwnnw, ond yn rhoi gwell cyfartaleddau inni, ac mae angen gwneud rhywbeth ynglŷn â hynny. A gaf fi ofyn y cwestiwn, yn amlwg, ynghylch sut yr ydym ni'n mynd i'r afael â hyn? Mae rhai o'r pethau - . Rwy'n credu bod addysg alwedigaethol yn agwedd bwysig pan fyddwn ni'n cyrraedd rhai o'r lefelau hyn, oherwydd credaf y gall addysg alwedigaethol hefyd helpu rhai o'r disgyblion hynny i ddeall rhai o'r pwyntiau yr ydym ni'n sôn amdanyn nhw. Nid yw'n ymwneud â'r agenda academaidd yn unig, ond yr agenda alwedigaethol hefyd, a gall y ddwy ddod at ei gilydd i'w cymeradwyo. Felly, sut y byddwch chi'n edrych ar sut y bydd yr agenda alwedigaethol a'r agenda academaidd yn eich cwricwlwm weithio i sicrhau y gallwn ni wella'r lefelau hynny o'r 10 y cant isaf a'r 10 y cant uchaf, sy'n rhoi'r ffigur gwell hwnnw i ni yn hynny o beth? Sut yr ydym ni'n sicrhau ein bod yn codi disgwyliadau ynghylch posibiliadau? Roeddech chi wedi sôn am gyrraedd y potensial, ond rydym ni eisiau codi'r disgwyliad a'r cyfleoedd a'r posibiliadau i'r bobl hynny gyrraedd y potensial hwnnw. Felly, beth yr ydych chi'n ei wneud i weithio tuag at hynny fel ein bod ni'n rhoi mwy o obaith iddyn nhw? Soniodd Siân Gwenllian am athrawon. Unwaith eto, rwy'n codi cwestiwn yr athrawon hefyd. Sut mae annog mwy i mewn? Ond hefyd, ni adlewyrchwyd ein hathrawon absennol yn hynny, ond mae gennym lawer o athrawon cyflenwi'n dod i mewn. Sut yr ydym ni'n mynd i'r afael â'r agenda athrawon cyflenwi i sicrhau nad yw hynny'n effeithio ar ddysgu ein pobl ifanc, fel y gallan nhw barhau i ddatblygu? Mewn llawer o ysgolion mae athrawon cyflenwi'n mynd a dod yn eithaf aml, ac mae hynny yn effeithio arnyn nhw. Rydych chi wedi sôn am fanciau bwyd a'u llesiant, ond gadewch inni beidio ag anghofio, mae llesiant yn effeithio ar ddysgu plant, ac mae hynny'n hollbwysig. Mae angen inni roi sylw i hynny. Fe wnes i sylwi bod yr OECD yn adlewyrchu Andreas Schleicher a'i sylw: 'Rwyt ti ar y trywydd iawn.' Dyna'r hyn a ddywedodd ef: 'Rwyt ti ar y trywydd iawn. Dal ati', ond a allwch chi ein hargyhoeddi ni y bydd y newidiadau i'r cwricwlwm a gyflwynir gennych y flwyddyn nesaf yn ein cymryd ar y llwybr hwnnw'n barhaus, ac nad yw'n mynd i'n dargyfeirio oddi ar y llwybr i lwybr arall, i gyfeiriad arall? Oherwydd mae'n bwysig ein bod yn parhau â'r cynnydd a welwyd yn ystod y tair blynedd diwethaf. Rydym i gyd wedi galw am y cynnydd hwn. Ers 2015, rwy'n ei gofio - galwodd pob un ohonom ni am y cynnydd hwn. Rydym wedi'i gael nawr, gadewch inni ei ddathlu, ond gadewch inni hefyd wneud yn siŵr ei fod yn parhau, oherwydd dyna'r nod ar gyfer ein pobl ifanc, er mwyn sicrhau eu bod nhw'n gallu elwa o wella ein systemau.